CELEX: C2007/183/86
Language: et
Date: 2007-08-04 00:00:00
Title: Kohtuasi F-56/07: 11. juuni 2007 esitatud hagi — Ioannis Gerochristos versus Euroopa Parlament

4.8.2007   
            
            
               ET
            
            
               Euroopa Liidu Teataja
            
            
               C 183/44
            
         11. juuni 2007 esitatud hagi — Ioannis Gerochristos versus Euroopa Parlament
   (Kohtuasi F-56/07)
   (2007/C 183/86)
   Kohtumenetluse keel: prantsuse
   Pooled
   
      Hageja: Ioannis Gerochristos (Brüssel, Belgia) (esindaja: advokaat E. Boigelot)
   
      Kostja: Euroopa Parlament
   Hageja (nõuded
   
               —
            
            
               tühistada parlamendi 26. septembri 2006. aasta otsus hageja nimetamise kohta katseajal olevaks ametnikuks administraatorite kategoorias palgaastmel AD 6 järk 3;
            
         
               —
            
            
               tühistada sellele järgnev parlamendi otsus
            
         
               —
            
            
               kohustada kostjat hüvitama hagejale tekitatud mittevaraline ja varaline kahju ning hageja karjäärile tekitatud kahju, kokku summas 25 000 eurot, arvestades summa suurendamise ja/või vähendamise võimalusega menetluse käigus;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, kes oli avaliku konkursi EPSO A/18/04 (1) võitja, mille kohta avaldati teadaanne enne nõukogu 22. märtsi 2004. aasta määruse (EÜ, Euratom) nr 723/2004, millega muudetakse Euroopa ühenduste ametnike personalieeskirju ja Euroopa ühenduste muude teenistujate teenistustingimusi (2), jõustumist, oli tema töölevõtmise ajal ametnikuna palgaastmel AD 6 ajutine ametnik palgaastmel AST 8.
   Oma hagi toetuseks viitab hageja esiteks Euroopa ühenduste ametnike personalieeskirjade (edaspidi „personalieeskirjad”) artikli 25 lõikes 2 ettenähtud põhjendamiskohustuse rikkumisele osas, milles administratsioon ei selgitanud põhjusi, miks ta määrati palgaastmele AD 6, samuti seda, miks otsustati vähendada tema põhipalka 994.95 euro võrra.
   Teiseks väidab hageja, et on rikutud esiteks personalieeskirjade artiklit 31, personalieeskirjade XIII lisa artikleid 2 ja 8 ning konkursiteadaannet ja teiseks personalieeskirjade XIII lisa artikli 13 lõiget 1.
   Kolmandaks väidab hageja, et administratsioon rikkus võrdse kohtlemise ja mittediskrimineerimise põhimõtteid ja nimmelt sellega, et teda karistati võrreldes teiste ajutiste teenistujate ja ametnikega, kes said personalieeskirjade XIII lisa artikli 5 lõigete 2 ja 4 või parlamendi büroo poolt 13. veebruaril 2006 vastu võetud teatud sätete järgi soodsama klassifikatsiooni.
   Neljandaks viitab hageja õiguskindluse ja õiguspärase ootuse põhimõtete rikkumisele osas, milles konkursiteadaande kohaselt kavandati moodustada reservnimekiri administraatorite töölevõtmiseks palgaastmel A7/A6.
   Viiendaks väidab hageja, et on rikutud hea halduse põhimõtet ja hoolitsuskohustust.
   Lõpuks väidab hageja, et eespool mainitud summa baastöötasust välja jätmisega rikkus administratsioon personalieeskirjade artiklit 85.
   
      (1)  ELT C 96, 21.4.2004, lk 1.
   
      (2)  ELT L 124, 27.4.2004, lk 1; ELT eriväljaanne 01/02, lk 130.